ایرانین دینی لیدری علی خامنه‌ای‌نین اوفیس باشقانی محمد محمدی گولپایگانی، اینگیلیستان‌ین، توتوخلانیلان تانکرله باغلی تهرانا بیر آرابولوجو گؤندردیگینی دئییب.
ایرانین یاری رسمی آژانسی تسنیم‌ین خبرینه گؤره، گولپایگانی، اینگیلیستان‌ین، ایران اینقیلاب موحافیظچی‌لری اوردوسو طرفین‌دن دنیزچی‌لیک قایدا‌لارینا رعایت ائتمدیگی سببیله ساخلانیلان نفت تانکری‌نین سربست بوراخیلماسینی تامین ائتمک اوچون تهرانا واسیطه‌چی گؤندردیگینی آچیقلاییب.
بریتانیا تانکرینی توتوخلایان اینقیلاب محافیظیارینه تعریفار ائدن گولپایگانی،
ایراندا بیر زامان‌لار ناظیر و میللت وکیل‌لری بابایان بیر اؤلکه، حاضیردا ایرانا واسیطه‌چی گؤندره‌جک نقطه‌یه گلدی". دئدی.
گولپایگانی، اینگیلیستان‌نین گؤندردیگینی ایره‌لی سوردوگو واسیطه‌چی حاقیندا معلومات وئرمه‌دی.
اینگیلیستانا باغلی جبل الطاریق موختار حکومتی، ژوئیه‌نین 4-ده سوریه‌یه قارشی تحریملری خلل گتیردیگی سببیله ایران تانکرینی توتوخلامیشدی.
ایران‌لی مقام‌لاری، گریس 1 آدلی تانکرین بوراخیلماسینی عکس حالدا جزالاندیراجاقلارینی آچیقلامیشدی. جبل الطاریق عالی محکمه‌سی، ایران تانکرینی توتوخلاما مدتینی 15 آوقوسدا قدر اوزاتمیشدی.
ایران اینقیلاب موحافیظچی‌لری اوردوسو دا 19 ژوئیه‌ده اینگیلیستان باندیرالی استنو ایمپرو آدلی نفت تانکرینی هورموز بوغازین‌دان کئچیدی زامانی دنیزچی‌لیک قایدا‌لارینا رعایت ائتمدیگی و بو سببله ده توتوخلادیغینی بیلدیرمیشدی.
